Jet airways
డిస్కౌంట్‌వార్‌లో చేరిన జెట్‌ ఎయిర్‌వేస్‌
న్యూఢిల్లీ: ప్రైవేటురంగంలోని జెట్‌ ఎయిర్‌వేస్‌ కూడా డిస్కౌంట్‌వార్‌లోకి చేరింది. రూ.1294 తక్కువ ధరల నుంచి వివిధ రూట్లలో ఎకానమీ క్లాస్‌లో ప్రయాణాలకు అనుమతిస్తుంది. అయితే ఈ టికెట్లు 20 రోజుల ముందు కొనుగోలుచేయాల్సి ఉంటుంది. దేశీయ రూట్లలో ఎకానమి టికెట్లతోపాటు ప్రీమియర్‌ క్లాస్‌ అప్‌గ్రేడ్‌కు కూడా అవకాం కల్పించింది. ఏప్రిల్‌ ఏడునుంచి తొమ్మిదవ తేదీ నుంచి ఈ బుకింగ్స్‌ ప్రారంభించింది.
అయితే ప్రయాణాలపై ఆంక్షలులేవు. అయితే ఎన్ని సీట్లు కేటాయించిందీ, ఏఏ రూట్లలో ఈధరలు వర్తిస్తాయన్నది స్పష్టం చేయలేదు. అలాగే గో ఎయిర్‌, ఇండిగో సంస్థలు కూడా ఆఫర్లు అమలుచేస్తున్నాయి. దేశీయ రూట్ల లో ఈ ధరలు ఏప్రిల్‌ 30వ తేదీవరకూ అమలులో ఉన్నట్లు గోఎయిర్‌ప్రకటించింది. ముంబై, అహ్మదా బాద్‌, పుణె అహ్మదాబాద్‌, లక్నోఢిల్లీ, గోవా బెంగళూరు రూట్లలో మరిన్ని ఆఫర్లుప్రకటించింది. గో ఎయిర్‌ ఆఫర్‌ పరిమిత సీట్లకు మాత్రమే అమ లులో ఉంది. అలాగే గ్రూప్‌ డిస్కౌంట్‌ ఆఫర్‌లేదు. ఫిబ్రవరిలో దేశీయ ట్రాఫిక్‌ 16శాతం వృద్ధి చెందిన 86.55లక్షలకు చేరింది. ఇండిగో ఎక్కువసంఖ్యలోప్రయాణీకులను చేరవేసింది. 34.19లక్షలవరకూ ఉన్నా రు. డిస్కౌంట్‌ ఛార్జీలు ప్రకటించడంతో దేశీయ రూట్లలో ట్రాఫిక్‌ గణనీయంగా పెరిగిందని తెలుస్తోంది.